Tallinna Kesklinna Valitsus
kesklinn@tallinnlv.ee	Teie: 02.04.2024 nr 4-15/568 - 2

Meie: 03.05.2024 nr 4-4/24/1558-4	

Ettepanekud Tallinna linna Juhkentali tn 48 kinnistu detailplaneeringule

Tallinna Kesklinna Valitsus on 02.04.2024 kirjaga nr 4-15/568 - 2 teavitanud Riigi Kaitseinvesteeringute Keskust, et  Tallinna Kesklinna Valitsus ning Tallinna Linnaplaneerimise Amet avalikustavad ajavahemikul 18.04.–20.05.2024 Tallinna Linnavolikogu 22.02.2024 otsusega nr 27 vastuvõetud Juhkentali tn 48 kinnistu detailplaneeringu.

Planeeritav maa-ala asub Kesklinna linnaosas Juhkentali tänava ääres, Tallinna Bussijaama vahetus läheduses. Maa-alale jääb transpordimaa sihtotstarbega Juhkentali tn 48 kinnistu ja osa transpordimaa sihtotstarbega Masina tänava kinnistust. Detailplaneeringu koostamise eesmärk on muuta Juhkentali tn 48 kinnistu transpordimaa maakasutuse sihtotstarve vähemalt 50% ulatuses äri- ja kuni 50% ulatuses elamumaaks ning määrata ehitusõigus kahe maa-aluse ja kuni kaheksa maapealse korrusega äri- ja eluruumidega hoone püstitamiseks ning määrata krundi kasutamise tingimused. Maksimaalne kavandatava hoone kõrgus võib maapinnast olla 27,5 m.

Planeeritav ala asub riigikaitseliste ehitiste Juhkentali linnak ja Filtri linnak piiranguvööndites. Planeeritav ala on Juhkentali linnaku piirinaabriks.

Detailplaneeringus on Filtri tee 5 kinnistu äärde (riigikaitseline ehitis Juhkentali linnak) kavandatud hekk.

Riigi Kaitseinvesteeringute Keskus teeb ettepaneku  lisada detailplaneeringusse järgnevad tingimused:

1.	Heki rajamisel ning hooldamisel tuleb tagada, et võra kaugus Kaitseväe perimeetri aiast oleks minimaalselt 0,5 m.
2.	Heki kõrgus ei tohi ületada 2,5 m.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee